CELEX: C2005/257/27
Language: et
Date: 2005-10-15 00:00:00
Title: Kohtuasi T-299/05: Shanghai Excell M&E Enterprise'i ja Shanghai Adeptech Precision'i 26. juuli 2005. aasta hagi Euroopa Liidu Nõukogu vastu

15.10.2005   
            
            
               ET
            
            
               Euroopa Liidu Teataja
            
            
               C 257/14
            
         Shanghai Excell M&E Enterprise'i ja Shanghai Adeptech Precision'i 26. juuli 2005. aasta hagi Euroopa Liidu Nõukogu vastu
   (Kohtuasi T-299/05)
   (2005/C 257/27)
   Kohtumenetluse keel: inglise
   Pooled
   
      Hagejad: Shanghai Excell M&E Enterprise Co Ltd ja Shanghai Adeptech Precision Company Limited (Shanghai, Hiina) (esindaja: solicitor R. MacLean)
   
   
      Kostja: Euroopa Liidu Nõukogu
   Hagejate nõuded
   
               —
            
            
               tühistada nõukogu 28. aprilli 2005. aasta määrus (EÜ) nr 692/2005 (1) hageja suhtes kohaldatavas osas; ja
            
         
               —
            
            
               mõista kohtukulud välja kostjalt.
            
         Õiguslikud alused ja peamised argumendid
   Vaidlustatud määrusega kehtestati hagejale elektrooniliste kaalude ekspordi suhtes dumpinguvastased tollimaksud, mis laienevad tagasiulatuvalt ka komisjoni määruse (EÜ) nr 1408/2004 (2) kohaselt registreeritud sama kauba impordile. Euroopa Liidu tolliametitele anti korraldus lõpetada hagejate suhtes Hiina Rahvavabariigist pärineva kauba impordi registreerimine.
   Hagejad paluvad Esimese Astme Kohtul see määrus tühistada. Oma hagi toetuseks viitavad nad komisjoni määruse (EÜ) nr 384/1996 artikli 2 lõike 7 punkt c alapunkti 2 rikkumisele põhjendades seda väitega, et komisjon tegi oma otsuse hagejate turumajandusliku kohtlemise osas pärast selles artiklis ettenähtud kolme kuise tähtaja möödumist. Samuti viitavad hagejad ilmsetele vigadele nende turumajanduse tingimustes töötamise hindamisel. Hageja leiab, et nende väidetavate vigadega rikutakse määruse (EÜ) nr 384/1996 artiklit 2A lõike 7 punkti c alapunkti 1.
   Vaidlustatud määrus võeti vastu pärast hageja suhtes teostatud turuletulija uurimise läbiviimist Hagejad väidavad, et selle uurimise käigus ei rakendatud sama metoodikat, mida esialgse uurimise käigus, ja mis viis tollimaksu kehtestamiseni ning millega rikuti ka määruse 384/1996 artikli 11 lõiget 9.
   Samuti väidavad hagejad, et ühenduse institutsioonid ei ole kohaldanud kohaseid standardeid hariliku väärtuse, ekspordihinna ja kasumimarginaali kriteeriumide hindamisel ning on seetõttu on rikkunud määruse 1408/2004 artikli 2A lõike 7 punkti a ja artikli 2C lõiget 10.
   Viimasena väidavad hagejad, et vaidlustatud määruses ei ole neid korralikult identifitseeritud ning selles on nende mõlema kohta märgitud ebaõige aadress. Nad leiavad, et tegemist on sisulise faktiveaga.
   
      (1)  ELT L 112, 3.5.2005, lk 42
   
   
      (2)  ELT L 256, 3.8.2004, lk 8